RO
3.5.2023
Jurnalul Oficial al Uniunii Europene
C 156/49
Harta ariei geografice delimitate (zona hașurată):”
Motive Regiunea Walgau a fost adăugată deoarece este adiacentă ariei delimitate descrise până în prezent și beneficiază de aceleași condiții geologice, biologice și culturale care îndeplinesc criteriile caietului de sarcini.
Restul textului a fost scurtat astfel încât să includă doar informațiile necesare pentru aria geografică.
Eroarea tipografică „Laiblachtal” a fost corectată.
Denumirea corectă a regiunii este „Leiblachtal”.
În plus, harta „Tirol/Vorarlberg” din caietul de sarcini a fost înlocuită cu o nouă hartă a ariei geografice delimitate.
Noua hartă este mai clară și prezintă aria într-un mod mai detaliat, datorită hașurării adăugate.
4.
Metoda de producție
Textul inițial de la punctul 5 litera (e) (Metoda de producție) din caietul de sarcini a fost formulat cu mai multă precizie și împărțit în punctele 4.5.1 (Materia primă – Laptele), 4.5.2 (Producția) și 4.5.3 (Cunoștințele de specialitate – Cunoștințele privind producția).
Metoda de prelucrare a fost, de asemenea, definită cu mai multă precizie.
În plus, metoda tradițională de producție a fost descrisă mai detaliat la punctul 4.5.3 (Cunoștințele de specialitate – Cunoștințele privind producția).
Punctul 5 litera (e) din caietul de sarcini are următorul conținut: „Brânza «Vorarlberger Bergkäse» este un produs tradițional tipic.
O componentă esențială a procesului de producție este respectarea unor criterii stricte legate de producția laptelui (orientări privind calitatea pentru producătorii de lapte).
În special: — numai exploatațiile cu o gestionare a pășunilor pur extensivă, care nu produc furaje însilozate și nici nu hrănesc animalele cu acestea, au autorizația de a furniza lapte sau numai laptele provenit de la astfel de ferme poate fi utilizat pentru producția de brânză «Vorarlberger Bergkäse». — Laptele este livrat cel puțin o dată pe zi la fabrica de brânzeturi și este prelucrat direct acolo (nu se mai realizează niciun alt transport de la o fabrică de produse lactate la alta).
Producția reală: — Laptele crud furnizat (care nu a fost supus unui tratament termic, pasteurizat sau sterilizat prin centrifugare) este degresat parțial (până la un conținut de grăsime de aproximativ 3,3 %). — Închegarea se realizează cu ajutorul cheagului de vițel și al culturii proprii de zer și de acid lactic a fermei (experiența producătorului de brânză este esențială pentru evaluarea și cultivarea acestei culturi).
Datorită utilizării culturilor de zer, brânza «Vorarlberger Bergkäse» este foarte diferită de alte produse similare.